text: 2۔ بھارت اور روس نے 21مئی 2018 کو سوچی میں غیر رسمی اجلاس کی معاصر مطابقت اور اہمیت کا اندازہ کیا۔ یہ عالمی سفارتکاری کاایک منفرد اجلاس تھا، جس سے وزیراعظم مودی اور صدر پوتن کے درمیان گہرے یقین اور اعتماد کی عکاسی ہوتی ہے اور جس میں اس خواہش کا اظہار کیا گیا کہ دونوں ممالک باہمی مفاد کے معاملوں پر مستقل رابطے میں رہیں اور اکثرو بیشتر صلاح و مشورے کرتے رہیں اور باہمی تال میل کو مزید مضبوط بنائیں۔ سوچی اجلاس نے ایک کثیرقطبی دنیا نظام کی تعمیر میں بھارت اور روس کے درمیان ملاقات اور تعاون کے رول کو اجاگر کیا۔ فریقین نے اس طرح کی مسلسل غیر رسمی ملاقاتیں کرنے اور مستقل بنیاد پر تمام سطحوں پر اسٹریٹجک کمیونکیشن برقرار رکھنے پر رضامندی ظاہر کی۔